laion/Wikipedia-Exotic huggingface dataset:
Echo of Miles: Scattered Tracks Across the Path

Echo of Miles: Scattered Tracks Across the Path הוא אלבום אוסף משולש של להקת הגראנג' האמריקאית סאונדגארדן, שיצא בנובמבר 2014 בחברת A&M. האלבום כולל אוסף שירים לא מוכרים מתוך סינגלים, גרסאות נדירות לשירים, קאברים, רמיקסים, הקלטות ועוד מ-1988 ועד לשחרור האלבום. כמו כן כולל האלבום מספר שירים שלא יצאו לאור מעולם עד כה. גיטריסט הלהקה קים ת'איל הזכיר בראיונות בעבר כי ישנם עוד שירים שלא יצאו גם לאחר שחרור אוסף זה, וציין כי הוא מעוניין יהיה להוציא לאור אוסף ה-"B-sides", שיכלול את שירים אלו בעתיד. האלבום יצא בשתי גרסאות, בגרסה הראשונה שלושה תקליטורים: Originals - שירים מקוריים שלא נכללו באלבומי הלהקה אלא יצאו ביחד עם סינגלים, או כאלה שלא יצאו עד ל-2014. Covers - קאברים שביצעה הלהקה לשירים של להקות / אמנים אחרים בעבר. Oddities - שירים ייחודיים וגרסאות לא מוכרות (חלקם רמיקסים) לשירי הלהקה. הגרסה השנייה של האוסף היא גרסת דיסק יחיד (Single disc version) ובו 14 רצועות נבחרות מהדיסק "Originals". אחרי שחרורו הגיע האלבום למקום ה-49 במצעד הבילבורד של "US Top Rock Albums". מאט קמרון – תופים כריס קורנל – שירה, גיטרת קצב קים ת'איל – גיטרות הירו ימאמוטו – בס (תקליטור 1: רצועות 1–4, תקליטור 2: רצועות 1–4, תקליטור 3: רצועות 1, 6 ,9 ,10, 14) בן שפרד – בס (תקליטור 1: רצועות 5–18, תקליטור 2: רצועות 6–15, תקליטור 3: רצועות 2–5, 7, 8, 11-13) ג'ייסון אברמן – בס (תקליטור 2: רצועות 5, 16, 17) מידע על האלבום Echo of Miles: Scattered Tracks Across the Path באתר MusicBrainz האלבום Echo of Miles: Scattered Tracks Across the Path באתר Discogs
קאקופס

קאקופס (שם מדעי: Cacops; מילולית: "פרצוף מכוער", בשל מבנה הראש המוזר שלו) הוא סוג נכחד של דו-חיים מסדרת הטמנוספונדילים, שחי בסוף הפרם באמריקה הצפונית לפני 274 עד 271 מיליון שנה מזמננו. מאובני הקאקופס התגלו בטקסס ובאוקלהומה, והם מהמאובנים הידועים ביותר במשפחתו, בשל מעל ל-50 פרטים מאובנים שהתגלו עם שרידי רקמות עצם. ואולם מאובנים רבים השתמרו בצורה לא מוצלחת, המקשה על זיהויים. סוג זה הוגדר ב-1910 בידי החוקר סמואל ונדל ויליסטון (אנ') והוגדרו בו 3 מינים. היצור הקדום הגיע לאורך של 40 סנטימטרים בקירוב והיה בעל גפיים מפותחים לחיים ביבשה. היה לו ראש גדול עם לסתות חזקות ואימתניות בעלות זוג ניבים קדמיים, שיניים שטוחות יותר באחורי הלסת, חלל עיניים רחב ופתחי אוזניים בולטים - דבר מוזר מאוד אצל דו-חיים. היה לו זנב קצר וגוף משוריין בלוחיות גרמיות ששימשו להגנה מטורפים ואולי גם מיובש. עם זאת, הוא כנראה היה פעיל בלילות כדי שלא להתייבש יותר מדי. מבנה גופו מנע ממנו לנוע מהר, אך ייתכן שהזכיר בתנועותיו תנינאים ההולכים על היבשה. סביר להניח שהוא גם שחה ביעילות במים. מדיה וקבצים בנושא קאקופס בוויקישיתוף קאקופס, באתר GBIF (באנגלית) קאקופס, באתר אנציקלופדיה בריטניקה (באנגלית)
סלע קפיטל

סלע קפיטל נדל"ן בע"מ המוכרת בשמות המקוצרים "סלע נדל"ן" ו"סלע קפיטל" היא קרן השקעות במקרקעין ישראלית המחזיקה ומנהלת נדל"ן מניב. "סלע נדל"ן" הוקמה ביוני 2007 כחברה פרטית על ידי מנכ"ל משרד האוצר לשעבר, שמואל סלבין, ואלי בן חמו. במרץ 2008 החברה הונפקה בבורסה לניירות ערך בתל אביב והיא הפכה לחברה ציבורית. בפברואר 2018 רכשה את המתחם התעשייתי "מרכזים 2000" בחולון תמורת 111 מיליון שקל בפברואר 2019 רכשה 50% מנכס מניב ברמלה ב-21 מיליון שקל. בדצמבר 2019 רכשה נכסים בתל אביב ובבני ברק ב-151 מיליון שקל. נכון לשנת 2020 יושב ראש דירקטוריון החברה הוא שמואל סלבין, ומנכ"ל החברה הוא גדי אליקם. לחברה פטור ממס חברות, ומשרדיה שוכנים במגדל משה אביב שברמת גן. כ-17.31% ממניות החברה מוחזקות על ידי המוסדיים. "הפניקס קופות גמל" מחזיקה בכ-5.16% ממניות החברה. ו"מור קרנות נאמנות" מחזיקה בכ-5% ממניות החברה. אתר האינטרנט הרשמי של סלע קפיטל סלע קפיטל נדל"ן, באתר הבורסה לניירות ערך בתל אביב סלע קפיטל נדל"ן, באתר "מאיה" הדר חורש, "מחירי הדירות יעלו בקצב מטורף. אם מישהו יפעל כמו אריק שרון - כשהרבה אנשים גזרו קופון - הוא ייעצר", באתר TheMarker‏, 6 במאי 2021 סלע קפיטל: נתונים כספיים באתר מאי"ה. REIT ערן אזרן, סלע קפיטל רכשה את המתחם התעשייתי "מרכזים 2000" בחולון ב-111 מיליון שקל, באתר TheMarker‏, 7 בפברואר 2018 סלע קפיטל נדל"ן רכשה 50% מנכס מניב ברמלה ב-21 מיליון שקל גיא ליברמן, ‏סלע נדל"ן רכשה נכסים בת"א ובבני ברק ב-151 מיליון שקל, באתר גלובס, 18 בדצמבר 2019 ערך זה הוא קצרמר בנושא חברות. אתם מוזמנים לתרום לוויקיפדיה ולהרחיב אותו.
תקיפת מפשעה

תקיפת מפשעה היא תקיפה הבאה לפגוע באזור המפשעה של היריב. פעולה זו משמשת בעיקר בהגנה עצמית (כגון: קרב מגע, נינג'יטסו, ועוד) וזאת עקב העצבים הקיימים באזור ובעיקר בפין ובאשכים של הגבר. באמנויות לחימה שונות פעילה זו נחשבת כאסורה ולא הוגנת ובין היתר באיגרוף על פי חוקי המרקיז מקווינסברי, עד שנות השמונים פעולות אלו היו חוקיות בענף האיגרוף התאילנדי, בהיאבקות מקצועית הפעולה אף היא לא חוקית אך עם זאת בקרבות מסוימים דבר זה מותר כחלק מהסכמה הדדית בין שניי הצדדים. בקרבות רחוב טכניקה זו יכולה להתאים על מנת להכניע יריב חזק וגבוה יותר. על מנת להגן מתקיפה זו קיים השימוש במגן אשכים. במהלך משחק גביע בין מכבי חיפה למכבי תל אביב הכדורגלן אייל ברקוביץ' תפס את אשכיו של הכדורגלן איציק זוהר[1]. ב-2009 השחקן יו גרנט בעט באשכיו של צלם פפראצי[2] ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
מגדל 2000

מגדל 2000 (ברוסית: Башня 2000) הוא גורד שחקים בן 32 קומות שנמצא ב"מוסקבה סיטי", מרכז העסקים הבינלאומי של מוסקבה. מגדל 2000 היה בניין המשרדים הראשון שהוקם במוסקבה סיטי. בניגוד למבנים אחרים במתחם, המגדל ניצב בגדה הימנית של נהר מוסקבה. בנייתו החלה בשנת 1996 והושלמה בשנת 2001. הבניין מחובר ישירות על ידי הלובי עם גשר בגרטיון, שמוביל לטריטוריה הראשית של "מוסקבה סיטי". מגדל 2000 וגשר בגרטיון. שנת 2000 מגדל 2000 וגשר בגרטיון. שנת 2012 מגדל 2000 על רקע גורדי השחקים של מוסקבה סיטי. שנת 2016 מדיה וקבצים בנושא מגדל 2000 בוויקישיתוף אתר על מגדל 2000 https://www.dp.ru/a/2024/03/10/nesravnennie-moskvasiti ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
המגדל הצפוני (מוסקבה סיטי)

המגדל הצפוני (ברוסית: Северная Башня) הוא בניין בן 27 קומות שנמצא ב"מוסקבה סיטי", מרכז העסקים הבינלאומי של מוסקבה. המגדל הוקם בשנים 2007-2005. הבנייה בוצעה על ידי חברת הבנייה האוסטרית Strabag SE. זהו הבניין השלישי שהוקם במוסקבה סיטי אחרי מגדל 2000 ומגדל על הגדה. המגדל מסתיים בעמודי ברזל משמעותיים המשמשים כפונקציה דקורטיבית. לבניין אטריום בן 18 קומות שמגיע לשיאו בכיפה, התורמת לתאורה נוספת של חלל המשרדים. מדיה וקבצים בנושא המגדל הצפוני בוויקישיתוף אתר האינטרנט הרשמי של המגדל הצפוני ערך זה הוא קצרמר בנושא מוסקבה ובנושא גורדי שחקים. אתם מוזמנים לתרום לוויקיפדיה ולהרחיב אותו.
גשר בגרטיון

גשר בגרטיון (ברוסית: Мост Багратион) הוא גשר הולכי רגל מעל נהר מוסקבה המחבר בין גדת קרסנופרסננסקאיה, תחנת המטרו ויסטווצ'נאיה ומוסקבה סיטי מצד אחד, וגדת טאראס שבצ'נקו ומגדל 2000, מצד שני. הגשר נפתח בשנת 1997 והיה המבנה הראשון של מוסקבה סיטי. לגשר בגרטיון שני מפלסים: התחתון הוא גלריה מקורה ומזוגגת עם טרוולטורים, והגבוהה יותר מזוגגת חלקית, עליה יש שבילי קניות, כמו גם מרפסת תצפית פתוחה. במתחם חניה תת-קרקעית בעלת ארבע מפלסים ליותר מ-300 מקומות חניה וחניה קרקעית שמורה ל -70 מקומות. מסעדת Most Restaurant & Lounge נמצאת בגשר בגרטיון. מדיה וקבצים בנושא גשר בגרטיון בוויקישיתוף מידע על גשר בגרטיון אתר האינטרנט הרשמי של מסעדת Most Restaurant & Lounge ערך זה הוא קצרמר בנושא מוסקבה ובנושא מבנים. אתם מוזמנים לתרום לוויקיפדיה ולהרחיב אותו.
ניוון (ביולוגיה)

ניוון (מוכר גם בשמו הלועזי אַטְרוֹפְיָה – Atrophy) הוא אובדן פעילות או היעלמות של רקמה. ניוון נגרם כחלק מתהליך התפתחותי נורמלי או כתוצאה של הרעת תנאים (לדוגמה, תת-תזונה או הזדקנות) או מחלה. ניוון רקמות הוא חלק מן ההתפתחות התקינה, כך למשל התימוס מגיע לשיא גודלו במהלך תקופת ההתבגרות המינית, ולאחריה הוא מתחיל להתכווץ וגופיפי הסל גדלים ומתנוונים. בגיל זקנה האיבר נעלם כבר כמעט לגמרי. גם החגורה הלימפטית על שם ולדייר מגיעה לגודלה המקסימלי בגיל ההתבגרות ולאחר מכן מתנוונת בהדרגה. בגילאים מבוגרים, נפוץ ניוון של רקמות הכוללים: אובדן שיניים, שיער, דילול עור היוצר קמטים, היחלשות שרירים וירידה במשקל. ערך מורחב – ניוון שרירים סוגי ניוון הנפוצים אצל נשים הם ניוון השחלות אצל עם תום תקופת הפריון וניוון של הגופיף הצהוב במהלך מחזור הווסת. מדיה וקבצים בנושא ניוון בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גביע המדינה בכדורגל נשים 2000/2001

גביע המדינה בכדורגל נשים לעונת 2000/2001 הייתה התחרות ה-3 מאז היווסדה. משחקי התחרות החלו ב-5 בפברואר 2001 ומשחק הגמר נערך ב-22 במאי 2001 והסתיים בניצחון של הפועל תל אביב על מכבי חיפה בדרך לזכייה ראשונה בתואר ולהשלמת דאבל היסטורי. כל 14 הקבוצות ששיחקו בעונה זו בליגת כדורגל נשים נרשמו להתמודדות בגביע. לפי תקנון התחרות, בעונה זו נערכו 4 סיבובים כשבסיבוב הראשון השתתפו 12 קבוצות ו-2 האחרות התחילו מהשלב הבא שהיה גם רבע הגמר. הסיבוב הראשון בתחרות נערך ב-5 בפברואר 2001 והיה למעשה שמינית הגמר. 12 מתוך 14 הקבוצות שנרשמו לתחרות הוגרלו לקחת בו חלק. אל 6 המנצחות מהסיבוב הראשון הצטרפו 2 קבוצות שהוגרלו להתחיל בשלב זה. המשחקים נערכו ב-5 במרץ 2001. המשחקים נערכו ב-23 באפריל 2001 באצטדיון העירוני בת-ים. עונת 2000/2001 בליגת כדורגל נשים גביע המדינה לנשים 2001, דף מארכיון האינטרנט - במקור מ-geocities קבוצת הנשים - מכבי חיפה, באתר הרשמי של מכבי חיפה
פיאט צ'אנטו-ונטי

פיאט צ'אנטו-ונטי (באיטלקית: Fiat Centoventi) היא מכונית קונספט, בתצורת מכונית סופרמיני, המוגדרת מכונית עירונית קומפקטית ומצוידת במנוע חשמלי הוצגה על ידי קונצרן הרכב האיטלקי פיאט בשנת 2019. "צ'אנטו-ונטי" מתוכנן להתאמה אישית ושדרוג עם מבחר חבילות סוללות, עם דגם בסיס סטנדרטי של סוללה אחת שמספק טווח של 100 ק"מ. בעלים יכולים לקנות או לשכור עד שלוש סוללות תת-רצפתיות נוספות, בתוספת סוללה נוספת המחליקה מתחת למושב הנהג, כדי להרחיב את הטווח עד למקסימום של 500 ק"מ. "Centoventi" פירושו בעברית "120", שמו של הדגם ניתן כהוקרה לציון 120 שנים ליצרן "פיאט". "פיאט צ'אנטו-ונטי" מקדימה תצוגה מקדימה של העיצוב של פיאט פנדה הבאה. "פיאט צ'אנטו-ונטי" הוצגה לראשונה בתערוכת המכוניות בז'נבה בשנת 2019. 5 דלתות האצ'בק. 4 מושבים. 2 דלתות אחוריות "דלתות התאבדות" ("Suicide door" (אנ')) (נפתחות בכיוון הפוך לציר התנועה). מנוע חשמלי קדמי, טווח חשמלי: 500-100 ק"מ. סוג הנעה: הנעה קדמית 4x2. סוללת ליתיום-יון. יציאת הטעינה ממוקמת מול השמשה הקדמית ומשלבת סליל כבלים לכבל. פנים הרכב מיועד לבעלים להתאמה אישית עם מערכת הרכבה משתלבת כפטנט. "פיאט צ'אנטו-ונטי" "פיאט צ'אנטו-ונטי" "פיאט צ'אנטו-ונטי" "פיאט צ'אנטו-ונטי" "פיאט צ'אנטו-ונטי" "פיאט צ'אנטו-ונטי" "פיאט צ'אנטו-ונטי" מכונית קונספט מכונית חשמלית אתר האינטרנט הרשמי של פיאט צ'אנטו-ונטי מדיה וקבצים בנושא פיאט צ'אנטו-ונטי בוויקישיתוף פיאט צ'אנטו-ונטי, סרטון באתר יוטיוב פיאט צ'אנטו-ונטי, סרטון באתר יוטיוב פיאט צ'אנטו-ונטי, סרטון באתר יוטיוב "פיאט צ'אנטו-ונטי: פנדה חשמלית עתידית drivingelectric.com/fiat/933/fiat-centoventi-concept-previews-future-electric-panda "פיאט צ'אנטו-ונטי" carwow.co.uk/fiat/news/4516/fiat-centoventi-ev-electric-car-price-specs-release-date "פיאט צ'אנטו-ונטי" autoexpress.co.uk/fiat/106207/fiat-centoventi-concept "פיאט צ'אנטו-ונטי" אתר היצרן fiat.com/fiat-concept-centoventi פיאט פנדה החדשה תיוצר בתחילת שנת 2021 autocar.co.uk/car-news/motor-shows-geneva-motor-show/new-fiat-panda-could-launch-early-2021 "פיאט צ'אנטו-ונטי" autoweek.com/news/green-cars/a31280436/fiat-centoventi-ev-green-lit-for-production-report-says
זיגופיסטר

זיגופיסטר (שם מדעי: Zygophyseter; מילולית: "עצם לחי של ראשתן") הוא סוג של לווייתן שיניים נכחד שהיה קרובו של הראשתן המודרני, והוא חי בסוף תקופת המיוקן לפני 11.6 עד 7.2 מיליון שנה מזמננו. המאובנים שלו התגלו בקרבת העיר לצ'ה שבאיטליה והם הוגדרו בשנת 2006 בידי החוקרים ג'ובאני ביאנוצ'י (Giovanni Bianucci) ווולטר לנדיני (Walter Landini). הסוג הכיל מין אחד - Zygophyseter varolai. הזיגופיסטר היה יונק ימי טורף באורך של 6.5 עד 7 מטרים והיה טורף-על הדומה לקטלן המודרני. הוא היה אחד ממספר סוגים של דמויי-ראשתן קדומים ששחו במימי המיוקן ואיימו על שאר חיות הים, ביניהם האקרופיסטר, הבריגמופיסטר והגדול ביותר - לווייתן מלווילי, שהגיע לגודל של ראשתן מודרני, באורך של עד 17 מטרים. לזיגופיסטר היה מבנה שיניים בעל ציפוי אימייל, כנראה כירושה מאבות דמויי-בסילוזאוריים טורפים שניזונו מבשר ולא רק מדגי,ם אך בקדמת הלסת היו שיניים חרוטיות דקות יותר. היה לו מקור בולט ואיבר תפוח ששימש לאיכון הד, בדומה לרוב לווייתני השיניים. לווייתן זה היה טורף מאיים שניזון מדגים גדולים, תחשאים קדומים, טורפים ימיים קדומים וגם מלווייתנים אחרים. הוא עצמו אולי נטרף בידי כרישי ענק כמו המגלודון. מדיה וקבצים בנושא זיגופיסטר בוויקישיתוף זיגופיסטר, באתר GBIF (באנגלית)
נווה חן

נווה חן היא תת-שכונה בדרום-מזרח העיר תל אביב-יפו ונחשבת כחלק מכפר שלם, הגובלת בשכונות יד אליהו ממזרח ובשכונות רמת חן ורמת הטייסים ממערב. רחוב מעפילי אגוז הוא הציר המרכזי של נווה חן, וממנו יציאות לרחובות משניים לכיוונים מזרח ומערב. החלק הדרומי של רחוב מעפילי אגוז מאופיין באופן היסטורי בבניינים בני ארבע קומות, אשר חלק גדול מהם עוברים בימים אלה (אוגוסט 2020) תהליך של התחדשות עירונית במסגרת תמ"א 38 או פינוי בינוי. החלק הצפוני של הרחוב מאופיין בבניינים בני 8 קומות, מסתיים בדרך ללא מוצא, והוא נחשב לשקט ומרווח יותר. לשכונה שתי כניסות מרכזיות – הכניסה המזרחית מדרך הטייסים והכניסה הדרומית מרחוב מח"ל, וכן כניסה קטנה נוספת מכיוון מערב, דרך רחוב סנפיר. על פי מפקד האוכלוסין של הלשכה המרכזית לסטטיסטיקה, אשר בחן בפעם האחרונה את האשכול החברתי-כלכלי אליו משתייך כל אזור סטטיסטי בשנת 2015, קיבלה השכונה דירוג של 6/10. שכנותיה ממערב ומדרום – יד אליהו (6/10), כפר שלם (5/10), נווה כפיר (5/10) ושכונת התקווה (3/10) – זכו לציונים נמוכים יותר על פי מדרג זה, למעט שכונת יד אליהו, אשר זכתה לציון זהה. שכנותיה ממזרח ומצפון – רמת הטייסים (7/10), תל חיים (7/10) ורמת חן (9/10) - זכו לדירוגים גבוהים יותר. תחנת 'פארק וולפסון', הממוקמת על הקו הסגול של הרכבת הקלה, צפויה להיפתח בשנת 2026 בגבול הצפוני של השכונה (כמסומן במפה משמאל). הנהנים המרכזיים ממיקום התחנה הם הדיירים בחלק הצפוני של רחוב מעפילי אגוז. בשכונה עוברים שני קווי אוטובוס – 4 ו־16 – אשר מובילים ללב העיר תל אביב, לחוף הים ולתחנות הרכבת הסמוכות, גם בימי שבת במתכונת של מונית שירות. בתי ספר ומוסדות אקדמיים בשכונה מספר בתי ספר יסודיים, אשר המוכר שבהם, בית הספר 'תל-חי. מצפון לשכונה נמצא מתחם 'אורות', ובו בית הספר עירוני ט' ומכללת אורט סינגלובסקי. בסמיכות למתחם קיים תכנון עקרוני להקמת מתחם המכללות ובו מכללה להנדסה. מרכזים קהילתיים - קאנטרי קהילתי בית בארבור משרת את תושבי השכונה וכולל חדר כושר, בריכה קיצית וחורפית, אודיטוריום, קונסרבטוריון למוזיקה, אולם ספורט, מגרשי ספורט, חדרי סטודיו לפעילות חוגים וכיתות לימוד. במסגרת הקאנטרי מתקיימות פעילויות תרבות, חינוך ופנאי לכל הגילאים ובכל התחומים, תוכניות להוראה והכנה לבגרות, פעילות קהילתית מגוונת, קייטנות קיץ, פעילות נוער ועוד. מרכזים מסחריים - בפינת הרחובות מעפילי אגוז וסנפיר נמצא המרכז המסחרי המרכזי של השכונה, ובו סופרמרקט, סניף בנק וחנויות נוספות. בפינת הרחובות מעפילי אגוז ומח"ל ישנו מרכז מסחרי נוסף. ריאות ירוקות - בחלקו הצפוני של רחוב מעפילי אגוז נמצא פארק שרני, ובקרבת השכונה נמצאים פארק אדית וולפסון ופארק מנחם בגין (פארק דרום). מרכזי ספורט - בנוסף לקאנטרי בית בארבור, מרכז הטניס של תל אביב נמצא בקרבת השכונה, בינה לבין שכונת יד אליהו. החל משנת 2019 החלה השכונה בתהליכי התחדשות עירונית מואצים, אשר באים לידי ביטוי בעיקר ברחוב מעפילי אגוז, עם מספר רב של פרויקטים במסגרת תמ"א 38. בשנים האחרונות[דרושה הבהרה] מורגשת בשכונה חדירה של שוכרים רבים - בעיקר זוגות ומשפחות צעירות - המשווים לשכונה נופך חי וצעיר יותר מבעבר. בחודש ינואר 2021 פרסמה עיריית תל אביב-יפו מסמך מדיניות לשכונה, אשר צפוי להתוות את הדרך לפיתוח משמעותי של האזור. אפיון וסיווג של אזורים סטטיסטיים בתוך עיריות ומועצות מקומיות לפי הרמה החברתית-כלכלית של האוכלוסייה 2015, באתר www.cbs.gov.il מערכת להסעת המונים במטרופולין תל אביב - הקו הסגול – מפה אורי חודי, ‏קמפוס חדש יוקם בדרום מזרח ת"א; "האזור מתחדש", באתר גלובס, 3 באוקטובר 2013 מסמך מדיניות דופן כפר שלם 2021, באתר עיריית תל אביב-יפו, ‏30.12.2020
קוסינו-אוחטומסקי

קוסינו-אוחטומסקי (ברוסית: Косино-Ухтомский) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 15.06 קמ"ר ואוכלוסייתו מונה 82,413 תושבים (2020). הראיום מפורסם במתחם הטבעי שלו. בשטחו של ראיון קוסינו-אוחטומסקי נמצא הפארק הטבעי וההיסטורי קוסינסקי, הכולל את המתחם המפורסם של אגמי קרחונים קוסינסקיאה, עמק נהר רודנבקה ואחו מוגן. בשנת 1923 אורגנה שמורת הטבע קוסינו בשטחו של קוסינו, שהייתה אחת משש השמורות הראשונות בברית המועצות. הפארק הטבעי וההיסטורי "קוסינסקי" פארק הנוף "פניקס" תחנות מטרו "רחוב דמיטרבסקוגו" ו"לוחמנובסקאיה" מדיה וקבצים בנושא קוסינו-אוחטומסקי בוויקישיתוף אתר האינטרנט הרשמי של קוסינו-אוחטומסקי (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
פין קול

פינלי לואיס ג'. קול (באנגלית: Finlay Lewis J. Cole; נולד ב-9 בנובמבר 1995) הוא שחקן אנגלי. הוא ידוע בעיקר מהופעתו בתפקיד מייקל גריי בסדרת הטלוויזיה "כנופיית ברמינגהאם" (2014–2022) של ה-BBC, ובזכות הופעתו בתור ג'ושוע ג'יי קודי בסדרה "ממלכת החיות" (אנ') (2016–2022) של TNT. קול נולד בשכונת קינגסטון שעל התמזה (אנ') שבלונדון, אנגליה. הוא הבן הרביעי מבין חמישה בנים. כשהיה ילד רצה לעבוד בספנות כמו אביו. אחיו הגדול הוא השחקן ג'ו קול, איתו כיכב בסדרה "כנופיית ברמינגהאם". ג'ו עזר לפין לקבל אודישן לתפקיד הראשון שלו. בשנת 2012 השתתף בתור ניצב בסרט "Offender" בו כיכב אחיו. בשנת 2014 הצטרף קול לצוות השחקנים הראשי בעונתה השנייה של סדרת הדרמה והפשע "כנופיית ברמינגהאם" של ה-BBC המתארת את קורותיה של כנופיית פשע ברמינגהאם שבאנגליה בתקופה שלאחר מלחמת העולם הראשונה. קול גילם בסדרה את מייקל גריי, בנה האובד של פולי (הלן מקרורי), אשר מצטרף אליה לעסקי המשפחה כרואה חשבון. בשנת 2015 הופיע פין בתפקיד אריק בירלינג בסרט הטלוויזיה "המפקח בא" (אנ') שכתבה הלן אדמונדסון על בסיס מחזה באותו שם (אנ') מאת ג'ון בוינטון פריסטלי (אנ') ששודר בערוץ BBC One. בשנים 2016–2022 כיכב קול בתור אחת הדמויות הראשיות בדמותו של ג'ושוע ג'יי קודי בסדרת הדרמת הפשע "ממלכת החיות" (אנ') של רשת הטלוויזיה האמריקאית TNT. בשנת 2018 גילם את שון וואלאס בסרט האימה והקומדיה "תיכון סלוטרהאוס שולט" (אנ'). בשנת 2019 כיכב בתפקיד ראשי לצד מרגו רובי בסרט המותחן התקופתי "ארץ החלומות" (אנ') בדמותו של יוג'ין אוונס. בשנת 2020 שיחק בסרט הדרמה "Here Are the Young Men" בבימויו של אואן מאקן המבוסס על רומן באותו שם מאת רוב דויל. בשנת 2021 גילם את דמותו הצעירה של דומיניק "דום" טורטו בסרט "מהיר ועצבני 9". פין קול, ברשת החברתית אקס (טוויטר) פין קול, ברשת החברתית אינסטגרם פין קול, במסד הנתונים הקולנועיים IMDb (באנגלית) פין קול, באתר AllMovie (באנגלית) פין קול, באתר Rotten Tomatoes (באנגלית) פין קול, באתר Metacritic (באנגלית) פין קול, במסד הנתונים הקולנועיים KinoPoisk (ברוסית) "Discovery: Finn Cole". Interview Magazine. 2016-06-15. נבדק ב-2016-06-17. "Finn Cole". IMDb. נבדק ב-2016-06-17. "Interview: Peaky Blinders' Finn Cole". www.creativeengland.co.uk. אורכב מ-המקור ב-2018-12-07. נבדק ב-2016-06-17. "BBC One - an Inspector Calls".
בסקודניקובסקי

נפת בסקודניקובסקי (ברוסית: Бескудниковский район) היא נפה במחוז הצפוני של העיר הפדרלית מוסקבה שברוסיה. שטחה הוא 3.30 קמ"ר ואוכלוסייתה מונה 79,732 תושבים (2020). בתחילת שנות השישים במוסקבה, בשל היעדר שטח פנוי, קצב בניית הדיור כבר לא ענה על צורכי הבירה. בשטחים הסמוכים למוסקבה החלה בניית דיור המוני בשיטות תעשייתיות, מה שאיפשר להעתיק מאות אלפי תושבי מוסקבה ממרתפים, דירות קהילתיות ומקומות אחרים שאינם מתאימים לדיור לדירות נפרדות. ישנם 9 גני ילדים ו-9 בתי ספר תיכוניים בשטח הנפה. תחנת "אוקרוז'נאיה" של הטבעת המרכזית של מוסקבה תחנות מטרו "ורחניאה ליחובורי" ו"סליגרסקאיה" מדיה וקבצים בנושא בסקודניקובסקי בוויקישיתוף אתר האינטרנט הרשמי של בסקודניקובסקי (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
אורביט טכנולוג'יס

אורביט טכנולוג'יס בע"מ היא חברה ציבורית ישראלית העוסקת בפיתוח וייצור של מערכות קשר רדיו. החברה התאגדה במרץ 1950 בישראל כאגודה שיתופית בשם "אלחוט, קואופרטיב לחשמל ורדיו נתניה בע"מ". בינואר 1988 הונפקו ניירות הערך של החברה בבורסה לניירות ערך בתל אביב. באפריל 2010 שונה שם החברה לשמה הנוכחי. בעלת השליטה בחברה היא קרן פימי. יו"ר דירקטוריון החברה החל מדצמבר 2017 הוא יצחק גת ומנכ"ל החברה החל מפברואר 2020 הוא דני אשחר. כל פעילות החברה מרוכזת בחברה הבת אורביט מערכות תקשורת בע"מ ובחברות בנות של חברה בת זו. התיאור בהמשך מתייחס לפעילות של מכלול חברות אלה. בסוף 2019 הועסקו בחברות אלה 184 עובדים. מוצרי החברה, המיועדים לשוק הביטחוני ולשוק האזרחי, כוללים: מערכות תקשורת לוויינית רחבת פס לפלטפורמות ניידות (קרקעיות, ימיות ומוטסות). מערכות עקיבה, תקשורת וטלמטריה בין פלטפורמות ניידות ונייחות ללוויינים, למטוסים, כטב"מים וטילים. מערכות לניהול תקשורת שמע למטוסים: ניהול התקשורת בין אנשי צוות המטוס והתקשורת שלהם עם גורמים חיצוניים. המוצרים תואמים לתקן הצבאי האמריקאי (MIL-STD) ולתקנים נוספים. רוב מוצרי החברה (כ-65% בשנת 2019) מיועדים לייצוא. חלק מייצוא זה נדרש לעמוד בהוראות חוק הפיקוח על יצוא ביטחוני. מדיה וקבצים בנושא אורביט טכנולוג'יס בוויקישיתוף אתר האינטרנט הרשמי של אורביט טכנולוג'יס (באנגלית) אורביט טכנולוג'יס בע"מ, באתר הבורסה לניירות ערך בתל אביב אורביט טכנולוג'יס בע"מ, באתר "מאיה" אורביט טכנולוג'יס, באתר Crunchbase (באנגלית) אורביט טכנולוג'יס בע"מ - דו"ח תקופתי לשנת 2019, באתר "מאיה" אורביט טכנולוג'יס, באתר TechTime אורביט טכנולוג'יס בע"מ: נתונים כספיים באתר מאי"ה. אורביט טכנולוג'יס בע"מ - דו"ח תקופתי לשנת 2019 באתר מאיה
שני חזן

שני חזן (נולדה ב-15 בספטמבר 1992) היא דוגמנית וזמרת ישראלית, מתגוררת בניו יורק. מלכת היופי של ישראל לשנת 2012. היחידה שייצגה את ישראל ב-2 תחרויות יופי בינלאומיות שונות: מיס עולם (מיס וורלד) 2012, ומיס אינטרנשיונל 2014. שני חזן נולדה וגדלה בקריית אתא למשפחה ממוצא מרוקאי. סיפרה בראיונות איתה כי התמודדה עם הפרעת אכילה. שירתה בצה"ל כמפעילת מערכות בחיל הים, וב-2012, בגיל 19, בעודה חיילת, זכתה בתחרות מלכת היופי של ישראל. בהמשך השנה ייצגה את ישראל בתחרות מיס עולם (מיס וורלד), והעפילה לשלב 30 המתמודדות הסופיות. ב-2014 ייצגה את ישראל בתחרות מיס אינטרנשיונל, והייתה הישראלית הראשונה והיחידה שייצגה את ישראל ב-2 תחרויות יופי בינלאומיות שונות. הייתה פרזנטורית של חברת בגדי הים וההלבשה תחתונה הישראלית "אפרודיטה", ושל חברת ההנעלה האמריקאית "ריבוק" (הישראלית הראשונה שנבחרה לתפקיד זה). בשנת 2015 התמודדה כזמרת בעונה השנייה של תוכנית המציאות המוזיקלית "אקס פקטור ישראל". ב-2016 הנחתה את העונה השנייה של תוכנית הטיולים "מצב טיסה" באתר "פנאי פלוס" שב-ynet. ב-2018 היגרה לניו יורק שבארצות הברית, על מנת לפתח את הקריירה שלה כדוגמנית וכשחקנית. שני חזן, ברשת החברתית אינסטגרם שני חזן, במיזם "אישים" לתיעוד היצירה הישראלית שני חזן, במסד הנתונים הקולנועיים IMDb (באנגלית) ערן סויסה, "הכי פחדתי להיזרק לרחוב. הגעתי לתחתית, איבדתי הכל", באתר ישראל היום, 4 במרץ 2021 נפילתה ועלייתה של מלכת היופי | "התמכרתי לסמים - לא היה לי איפה לישון", סרטון בערוץ "חדשות 13", באתר יוטיוב (אורך: 17:35) שני חזן בבגד ים - חדשות הבידור, באתר Youtube,‏27 בפברואר 2017 מיס עולם 2012 באתר pageantopolis.com רן בוקר, שני חזן: "אני מאוד שמחה שהודחתי", באתר ynet, 19 ביוני 2015 פרק 5שני חזן מגלה את הריביירה הקרואטית, במדור "פנאי פלוס" באתר ynet‏, 16 באוקטובר 2019 ‏70 שנה למלכות היופי - שני חזן, באתר Xnet ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ראש דרייק

האם התכוונתם ל... אנטארקטיקה ראש דרייק (אנטארקטיקה) – לשון יבשה בארץ אואטס שבאנטארקטיקה ארצות הברית ראש דרייק (אלסקה) – מצוק במדינת אלסקה שבארצות הברית
Head & Heart

"Head & Heart" הוא סינגל של הדי ג'יי והמפיק הבריטי ג'ואל קורי בשיתוף הזמר הבריטי MNEK. השיר יצא להורדה דיגיטלית ב-3 ביולי 2020. השיר הגיע למקום הראשון במצעד הסינגלים של בריטניה ביולי 2020, והפך ללהיט הראשון שהגיע לראש מצעד המצעדים הן עבור קורי והן עבור MNEK. מצעד הסינגלים הבריטי (2020 ואילך) מידע על הסינגל "Head & Heart" באתר מיוזיק בריינז מידע על השיר "Head & Heart" באתר AllMusic מידע על היצירה "Head & Heart" באתר Discogs מילות השיר "Head & Heart" באתר Genius סרטון השיר "Head & Heart" באתר יוטיוב מידע על השיר "Head & Heart" באתר iTunes מידע על השיר "Head & Heart" באתר ספוטיפיי "Head & Heart (feat. MNEK) - Single by Joel Corry". Apple Music. ארכיון מ-2020-08-14. נבדק ב-10 ביולי 2020. {{cite web}}: (עזרה) Joel Corry & MNEK's 'Head & Heart' is the UK's Number 1 song - Tileyard Education, tileyardeducation.co.uk Joel Corry & MNEK’s Head & Heart claims Number 1, www.officialcharts.com (באנגלית) Joel Corry & MNEK’s single 'Head & Heart' holds on to top spot, Music-News.com (באנגלית) Jahrescharts Deutschland Hauptchart, radiocharts.com "Top 40/M Future Releases". All Access. 19 באוגוסט 2020. ארכיון מ-2018-07-02. נבדק ב-2020-08-23. {{cite web}}: (עזרה)